เป็นร้านอาหารที่ชลบุรีไม่มีสาขา จึงไม่รู้จัก สะดุดตาจากป้ายรับส่วนลด ลองซะนิด จานแรกที่มาเสริฟ์ ไข่หวานสลัดปูอัด ปกติผมจะไม่ชอบเมนูนี้ แต่รสชาติของที่นี่ทำให้ผมชอบ ไข่หวานกำลังดี ไม่จัดเหมือนร้านอื่น หอม นุ่ม ขนาดทานพร้อมกับน้ำสลัดยังไม่ถือว่าหวานเกิน จานถัดมา Spicy Salmon Roll จานนี้เสน่ห์อยู่ที่รสชาติที่ลิ้นสัมผัส จะเริ่มจาก หวานเค็มเปรี้ยวเหมือนน้ำมะขามปรุงรส เมื่อเคี้ยวรวมจะได้ความมันและหอมตามมา ผมว่าอร่อยดี ต่อมาก็ เมนูสิ้นคิด ไม่รู้จะกินอะไรก็สั่งปิ่นโต ที่รู้สึกว่าอร่อยกว่าที่อื่นก็ข้าวปั้น ไม่รู้ใส้อะไร แต่มันอโวคาโด้ ต่อด้วยข้าวแกงกะหรี่หมูทอด เมนูนี้ขอทดสอบเพราะชอบกิน ถือว่าอร่อย หอมเครื่องแกงกำลังดี ที่แน่ๆ ไม่หวาน หมูทอดได้กรอบและแห้งดี สุดท้าย เนื่อพันเห็ดออรินจิย่าง เป็นเมนูว้าวในมื้อนี้ เนื้อหอมไม่เหนียว เห็ดออกหนึบๆ สอดใส้ด้วยชีส เคี้ยวเพลินเลยครับ